laion/Wikipedia-Exotic huggingface dataset:
সিওমে

সিওমে সিওমে (এছাড়াও সোমাই নামেও পরিচিত), একটি ইন্দোনেশিয়ান ভাপানো মাছের ডাম্পলিং যা সবজির সাথে চিনাবাদামের সস দিয়ে পরিবেশন করা হয়। এটি চীনা শুমাই থেকে উদ্ভূত। এটি একটি হালকা খাবার হিসাবে বিবেচিত হয়। এই খাবারটি চাইনিজ খাবার ডিম সাম -এর অনুরূপ। এটি ঐতিহ্যগতভাবে শুয়োরের মাংস থেকে তৈরি করা হয় তবে প্রায়শই শুয়োরের মাংসের বদলে টেংগিরি (স্প্যানিশ ম্যাকেরেল) দিয়ে এই রান্না হয়, কারণ অনেক ইন্দোনেশিয়ান হালাল খাদ্যতালিকা আইন পালন করে। কখনও কখনও অন্যান্য ধরনের সামুদ্রিক খাবার যেমন টুনা, ম্যাকেরেল এবং চিংড়িও সিওমে তৈরি করতে ব্যবহার করা যেতে পারে। সিওমের অন্যান্য উপাদানগুলোর মধ্যে রয়েছে ভাপানো বাঁধাকপি, আলু, করলা, সেদ্ধ ডিম এবং টোফু। সিওমেকে প্রায়ই ছোট আকারের টুকরো করে কাটা হয় যাতে তা কামড়ে খাওয়া যায়। চিনাবাদাম সস, মিষ্টি সয়া সস, চিলি সস এবং লেবুর রস দিয়ে এটি পরিবেশন করা হয়। সিওমে ইন্দোনেশিয়ার শহরগুলোর এক অন্যতম জনপ্রিয় স্ন্যাক বা হালকা খাবার। এটি রাস্তার পাশের খাবারের স্টল এবং রেস্তোরাঁয় পাওয়া যায় এবং এটি ইন্দোনেশিয়ান শিক্ষার্থীদের জন্য একটি জনপ্রিয় স্কুলের খাবার হিসাবে বিবেচিত হয়। বাকসো, লুম্পিয়া, পেম্পেকের ইত্যাদি স্থানীয় খাবারের মতোই সিওমে চীনা ইন্দোনেশিয়ান রন্ধন প্রনালী দ্বারা প্রভাবিত। চীনা ইন্দোনেশিয়ান সিওমে খুব কম চিনাবাদাম সসের সাথে পরিবেশন করা হয়। এটি চিনাবাদাম সসের পরিবর্তে একটি মিষ্টি-টক এবং মশলাদার মরিচের সসের সাথে পরিবেশন করা হয়। কখনো কখনো একে কোন সস ছাড়াই, খাঁটি চীনা শুমাইয়ের মতোও পরিবেশন হয়। সিওমে দীর্ঘকাল ধরে ইন্দোনেশিয়ান রন্ধনপ্রণালীতে অন্তর্ভুক্ত এক জনপ্রিয় পদ। বান্দুং -শৈলীর সিওমে (সিওমে বান্দুং) খাবার সবচেয়ে বিখ্যাত। স্থানীয় সুন্দানিজ রন্ধন প্রনালীর প্রভাবে এর রন্ধনশৈলীতে বিভিন্ন বৈশিষ্ট্য যুক্ত হয়েছে। বেশিরভাগ সিওমে বিক্রেতাই আজ সুদানিজ। এই পদটি আবার একইভাবে স্থানীয় পদবাটাগোর -এ রূপান্তরিত হয়েছে। বাটাগোর হল অপর এক স্থানীয় খাবার বাকসো তাহু গোরেং- এর সংক্ষিপ্ত রূপ। বান্দুং হল সিওমের অনুরূপ একটি খাদ্যপদ। সিওমেকে ভাপিয়ে রান্না করা হয় কিন্তু বান্দুংকে ভাপানোর পরিবর্তে ভাজা করা হয়। সিওমে বিভিন্ন ধরনে র ভাপানো সিওমে; টফু, আলু, বাঁধাকপি, করলা এবং ডিম দিয়ে তৈরি। চিনাবাদাম সস সঙ্গে কাটা সিওমে. সিওমে ও বাটাগোর -এর স্থানীয় অস্থায়ী দোকান। জাকার্তার গ্লোডোক এলাকার চীনা ইন্দোনেশিয়ান চিংড়ি সিওমে। "Siomay dan Bakso Tahu"। Kompas.id (ইন্দোনেশীয় ভাষায়)। ২০১৮-০২-১৮। সংগ্রহের তারিখ ২০২০-০৪-১০।  Suriyani, Luh De (৬ মে ২০১৩)। "'Siomay', the students' favorite meal"। Bali Daily। ৪ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ১৪ জানুয়ারি ২০১৫।  The Indonesian Kitchen: Recipes and Stories. Sri Owen (2008), 287 pag. আইএসবিএন ৯৭৮১৫৬৬৫৬৭৩৯৮, আইএসবিএন ৯৭৮-১৫৬৬৫৬৭৩৯৮ Nasution, Pepy (31 December 2010). "Batagor | Indonesia Eats | Authentic Online Indonesian Food Recipes" ওয়েব্যাক মেশিনে আর্কাইভকৃত ২৬ জুন ২০২২ তারিখে. indonesiaeats.com. Retrieved 22 December 2017.
গুলাই

গুলাই হল এক শ্রেণীর মশলাদার এবং সমৃদ্ধ স্টু যা সাধারণত ইন্দোনেশিয়া, মালয়েশিয়া এবং সিঙ্গাপুরে খাওয়া হয়। এই খাবারের প্রধান উপাদানগুলি হল, হাঁস-মুরগির মাংস, ছাগলের মাংস, গরুর মাংস, মাটন, বিভিন্ন ধরণের ওফাল, মাছ এবং সামুদ্রিক খাবার, শাকসবজি (যেমন কাসাভা পাতা), কাঁচা কাঁঠাল এবং কলার কান্ড। গুলাইকে প্রায়ই ইন্দোনেশিয়ান কারি হিসাবে বর্ণনা করা হয়, যদিও এটিকে মালয়েশিয়া এবং সিঙ্গাপুরে স্থানীয় খাবার হিসেবেও বিবেচনা করা হয়। গুলাই হল সেদেশের তরকারিজাতীয় খাবারের একটি সাধারণ নাম, যদিও ইন্দোনেশিয়ান, মালয়েশিয়ান এবং সিঙ্গাপুরের রন্ধনপ্রণালীতে কারি (তরকারি) শব্দটিরও ব্যবহার রয়েছে। গুলাই খাবারটি সাধারণত ঘন হলুদ রঙের হয় কারণ এতে বিশেষভাবে হলুদ যোগ করা হয়। গুলাই -এর উপাদানের মধ্যে রয়েছে হলুদ, ধনে, কালো মরিচ, গালাঙ্গাল, আদা, কাঁচামরিচ, শ্যালট, রসুন, মৌরি, লেমনগ্রাস, দারুচিনি এবং ক্যারাওয়ের মতো মশলা থাকে। এই মশলাগুলি বেটে একসাথে মেশানো হয় এবং প্রধান খাবারের উপাদানগুলির সাথে যোগ করে তার মধ্যে নারকেল দুধ মিশিয়ে রান্না করা হয়। মালয়েশিয়াতে খাবারের জন্য প্রস্তুত গ্রেভি ঘন করতে কেরিসিক যোগ করা হয়। গুলাই রন্ধনপ্রনালীর উপাদানে অঞ্চল্ভেদে সামান্য ভিন্নতা দেখা যায়। উদাহরণস্বরূপ, জাভাতে গুলাইয়ের রঙ বেশিরভাগই হালকা হলুদ হয়, যেখানে সুমাত্রায় এই খাবারের রং আবার লালচে হয়। পালেমবাং-এ, গুলাই রসুন, শ্যালোট, হলুদ, হলুদ পাতা এবং আনারসের মতো উপাদানগুলি নিয়ে তৈরি হয়। পশ্চিম সুমাত্রার মিনাংকাবাউ ভূমিতে, রুকু-রুকু পাতা ( Ocimum tenuiflorum) গুলাইয়ের একটি আবশ্যিক উপাদান। গুলাইয়ের জাভানিজ প্রকরনে ধনেপাতা মেশানো হয়। জাভানিজ আরেকটি বৈশিষ্ট্য হল এই যে, এতে প্রায়শই তেঁতুল যোগ করা হয় যাকে গুলে বলা হয়, এটিকে গুলাইয়ের অন্যান্য সংস্করণের তুলনায় কিছুটা টক স্বাদ দেয়। "Sejarah Asal Mula Masakan Bersantan" (ইন্দোনেশীয় ভাষায়)। Republika। ১৬ জুলাই ২০১৫। সংগ্রহের তারিখ ৭ অক্টোবর ২০২০।  "Gulai, Traditional Stew From Sumatra"। Taste Atlas। সংগ্রহের তারিখ ২০২০-১০-১২।  Lilly T. Erwin। "Aroma Rasa Kuliner Indonesia: Sajian Gulai (Indonesian Culinary: Gulai (Curry))"। Gramedia International। ২৫ এপ্রিল ২০১২ তারিখে মূল থেকে আর্কাইভ করা। সংগ্রহের তারিখ ৩১ মে ২০১৪।  "Padang-Style Chicken Curry (Gulai Ayam)"। SAVEUR। সংগ্রহের তারিখ ২৩ জুলাই ২০১৮।  "Resep Gulai Ayam" (ইন্দোনেশীয় ভাষায়)। Resep Masakan Indonesia। ২১ জুন ২০১৬ তারিখে মূল থেকে আর্কাইভ করা। সংগ্রহের তারিখ ৩১ মে ২০১৪।  "Resipi Gulai Ayam Sedap, Mesti Naik Selera"। ৪ ডিসেম্বর ২০১৯।  Pertiwi, Ni Luh Made (১৭ মে ২০১৭)। "Apa Bedanya Gulai Jawa dengan Gulai Sumatera?"। KOMPAS.com (ইন্দোনেশীয় ভাষায়)। সংগ্রহের তারিখ ২০২০-১০-১২।
আলমে জাবারুত

আলমে জাবারুত বা আলামুল জাবারুত (আরবি: عَالَم الْجَبَرُوت, রোমানীয় : ʿālam al-jabarūt বা "শক্তিময়তার জগৎ") হল কুরআন সুন্নাহভিত্তিক আধ্যাত্মিক ঘরানার ইসলামিক সৃষ্টিতত্ত্ব বিষয়ক একটি বিশেষ প্রস্তাবিত জগৎ । এটি পরকালের জান্নাতও বটে, পরম স্বর্গের ব্যতিক্রম। এ জগৎটি এইভাবে চিরন্তন অস্তিত্ববান, অন্যগুলি সৃষ্ট এবং সীমিত। বেরিয়াহ সুফিবাদ সৃষ্টিতত্ত্ব Cyril Glassé, Huston Smith The New Encyclopedia of Islam Rowman Altamira 2003 আইএসবিএন ৯৭৮-০-৭৫৯-১০১৯০-৬ pp. 144–45 উদ্ধৃতি ত্রুটি: <ref> ট্যাগ বৈধ নয়; Hanif নামের সূত্রটির জন্য কোন লেখা প্রদান করা হয়নি
মু ক্রথা

মু ক্রথা (থাই: หมูกระทะ) একটি দক্ষিণ-পূর্ব এশীয় রান্নার পদ্ধতি, যার উৎপত্তি থাইল্যান্ডে। ফিলিপাইন, সিঙ্গাপুর এবং মালয়েশিয়ায় এটি মুকাটা নামে পরিচিত। লাওসে এটি সিন্দাদ নামে পরিচিত। থাই ভাষায় মু ক্রথা মানে হল 'প্যানে রান্না করা শুয়োরের মাংস' (মু কথার অর্থ হল 'শুয়োরের মাংস' এবং ক্রথা কথার অর্থ হল 'প্যান' বা 'স্কিলেট')। মু ক্রথা কোরিয়ান বারবিকিউ পদ্ধতির সাথে সাদৃশ্যপূর্ণ। এর থাই সংস্করনে কাঠকয়লার ব্যবহার হয়। এই রান্নার পদ্ধতি থাইল্যান্ড এবং লাওস, ফিলিপাইন, মালয়েশিয়া, ইন্দোনেশিয়া এবং সিঙ্গাপুরে বিকশিত হয়েছে। প্রথমে কাটা মাংস (প্রধানত শুয়োরের মাংস) রান্না করার পাত্রে ভুণা করা হয় ও তার সাথে শাকসবজি এবং অন্যান্য উপাদান (যেমন মাছের বল) মিশিয়ে ঝোলের মতো রান্না করা হয় (যাকে থাই সুকিও বলা হয়)। গরম পাত্রটি জ্বলন্ত কাঠকয়লার উনানে বসানো হয় যা খাবার গ্রিল করে বা ফুটিয়ে তোলে। এই রান্নার পদ্ধতির জন্য সেরা উপাদানগুলি হল শুয়োরের মাংস, মুরগির মাংস, মাটন, ভেড়ার মাংস, সামুদ্রিক খাবার, শাকসবজি এবং মাশরুম। থাইল্যান্ডে স্থানীয় ঐতিহ্যবাহী মু ক্রথা সাধারণত চিম সুকির সাথে পরিবেশন করা হয়। চিম সুকি একটি জনপ্রিয় সস বা চাটনি। এর প্রধান উপাদান হিসাবে চিলি সস ব্যবহার হয়। কিছু রেস্তোরাঁ সামুদ্রিক খাবারের সাথে ন্যাম চিম সীফুড নামক স্থানীয় খাবার পরিবেশন করা হয়। মু ক্রথা রান্না করার সময় প্যানে সাধারণত এক টুকরো মাংসের চর্বি মিশিয়ে রান্না করা হয়। খাবারের উপাদানগুলি যাতে একে অপরের সাথে মিশে চটচটে না হয়ে যায় তার জন্য এই চর্বি থেকে নিসৃত তেল বিশেষ সহায়তা করে। থাইল্যান্ডে অনেক রেস্তোরাঁয় মু ক্রথা পাওয়া যায় কারণ এটি তৈরি করা সহজ এবং বিভিন্ন সময়ে খাবারের জন্য উপযুক্ত। Lim, Jessie (২১ এপ্রিল ২০১৬)। "From cheese tarts to mookata: 11 food fads that whetted Singaporean appetites"। The Straits Times।  Songkaeo, Thammika (28 August 2014) "New Udon: Is Mookata Korean inspired?"। ২৪ জুন ২০১৮ তারিখে মূল থেকে আর্কাইভ করা। সংগ্রহের তারিখ ২৫ মার্চ ২০২৩। . Makansutra. Retrieved 3 December 2018. "Suki Dipping Sauce (Nam Jim Suki)"। Siam Sizzles। ২০১৯-০৩-০২ তারিখে মূল থেকে আর্কাইভ করা। সংগ্রহের তারিখ ২০১৮-১২-০৩।
ইবনে আবুল হাদিদ

ইযযুদ্দিন আবু হামিদ আব্দুল হামিদ বিন হিবাতুল্লাহ বিন আবুল হাদিদ মুতাযিলি মাদায়িনি (আরবি: ابو حامد عز الدین عبدالحمید بن ابی الحُسین ھبۃ اللہ بن محمد بن محمد بن الحُسین بن ابی الحَدِید المَدائنی المعتزلی) বা সংক্ষেপে ইবনে আবুল হাদিদ (৩০ ডিসেম্বর ১১৯০ – জুন ১২৫৮; ৫৮৬–৬৫৬ হিজরি ) ছিলেন একজন শিয়া শাফেয়ি মুতাযিলি মধ্যযুগের পণ্ডিত ও লেখক। তিনি আবুল খায়ের মুসাদ্দিক ইবনে শাবিব ওয়াসিতির অধীনে অধ্যয়ন করেন (মৃত্যু ১২০৮/৬০৫ হিজরি) এবং নাহজুল বালাগার উপর তার ব্যাখ্যাগ্রন্থের জন্য সর্বাধিক পরিচিত, যেটিকে তিনি শারহে নাহজুল বালাগা শিরোনাম দিয়েছিলেন। ইবনে আবুল হাদিদ রবিবার, ১লা যিলহজ্জ, ৫৮৬ হিজরি / ৩০ ডিসেম্বর ১১৯০ খ্রিস্টাব্দে মাদায়েন শহরে (বর্তমানে সালমান পাক, বাগদাদ গভর্নরেট, ইরাক) জন্মগ্রহণ করেছিলেন। হাদীসের বানোয়াট সম্পর্কে, তিনি বলেন যে শিয়াদের হাদীস সংগ্রহে তাদের ইমাম, আলীর পক্ষ নেওয়ার জন্য বা অন্যান্য ধর্মীয় গোষ্ঠীর সাথে তাদের শত্রুতার কারণে মিথ্যার প্রচলন করা হয়েছিল। মুহাম্মাদের মৃত্যুর পর প্রথম তিন খলিফার খিলাফত সম্পর্কে ইবনে আবুল হাদিদ তার শারহে নাহজুল বালাগার তার ব্যাখ্যাগ্রন্থে প্রাথমিক খিলাফতের সময় আলির অবস্থান ব্যাখ্যা করেছেন। তার মতে আলি খিলাফতে রাশিদাকে অনুমোদন করেননি এবং নামাজে তাদের পিছনে দাঁড়াননি। তিনি আরও বলেছেন যে তিনি আলির উদাহরণ অনুসরণ করেন এবং এর বাইরে যান না, মুয়াবিয়াকে অভিশাপ দিয়ে থাকেন। বাগ্মিতার শিখরের ব্যাখ্যা ( আরবি: شرح نهج البلاغة, প্রতিবর্ণীকৃত: Sharḥ Nahj al-Balāghah); নাহজুল বালাগার একটি ভাষ্য, যা আলি ইবনে আবু তালিবের প্রতি উদ্ধৃতি দেয়া ঐতিহ্যের একটি সংগ্রহ। ১৯৫৯ এবং ১৯৬৪ সালের মধ্যে মুহাম্মদ আবুল ফাদল ইব্রাহিম (কায়রো: ইসা বাবি হালাবি) দ্বারা একটি ২০ খণ্ডের সংস্করণ প্রকাশিত হয়েছিল। ইসলামী পন্ডিতদের তালিকা E.J. Brill's first encyclopaedia of Islam, 1913-1936, Volume 2 by Martijn Theodoor Houtsma, 1987, p736 Ibn Khallikan's biographical dictionary by Ibn Khallikān, 1868, p543 Authority and political culture in Shi'ism by Saïd Amir Arjomand, 1988, p233 "wafat al ayan".. By Ibn Khalikkan, on the entry of ibn Abil Hadid, (وفيات الأعيان وأنباء أبناء الزمان: واشتغل بفقه الإمام الشافعي) The life of Caliph Ali by Abul Hasan Alī Nadvī, Academy of Islamic Research & Publications, 1991, p88, "..The great Mutazilli scholar Ibn Abi al-Hadid, author of Sharh Nahjul Balagha..." The Islamic review: Volume 49, Khwajah Kamal al-Din, 1961, p29, "we will do well to quote the views of Ibn abi'l-Hadid who was a moderate Shi'ah..." Harvard Middle Eastern and Islamic review, Volumes 2-3, Center for Middle Eastern Studies, Harvard University, 1995, p55, "Ibn Abi al-Hadid (d. 1257), the well- known Mu'tazili ..." "Nahjul Balagha Part 1, The Sermons"। Al-Islam.org। ২০০৬-০৩-০৭ তারিখে মূল থেকে আর্কাইভ করা। সংগ্রহের তারিখ ২০১৫-১১-২২।  Sharh Najh ul Balagha by Izz al-Din Abd al-Hamid ibn Hibat-Allah ibn Abi al-Hadid, Dar al Kutub al Arabiyya al-Kubra, Cairo Harvard Middle Eastern and Islamic review, Volumes 2-3, Center for Middle Eastern Studies, Harvard University, 1995, p30 http://www.al-islam.org/thaqalayn/nontl/Nar4-7.htm
মাকতাল আল-হুসাইন

মাকতাল আল-হুসাইন বা মাকতালুল হুসাইন (আরবি: مقتل الحسين,  'হুসাইনের কতলের স্থান' ) হল বিভিন্ন লেখকের লেখা বিভিন্ন বইয়ের শিরোনাম, যা বিভিন্ন শতাব্দী ধরে কারবালার যুদ্ধ সংক্রান্ত বিষয় এবং হুসাইন ইবনে আলীর শহিদ হওয়ার ঘটনাকে বর্ণনা করে। এগুলি প্রথম অষ্টম শতাব্দীতে লেখা হয়েছিল। অষ্টম এবং নবম শতাব্দীতে শ্রদ্ধেয় মুসলিম ব্যক্তিদের দ্বারা কারবালার নির্মম মৃত্যুর বর্ণনা সম্বলিত বইগুলি প্রচুর পরিমাণে রচিত হয়েছিল এবং আজও মুসলমানদের মধ্যে এইগুলো মাকতাল হিসেবে সংজ্ঞায়িত করা হয়। মাকতাল আল-হুসাইন - এটি ইবনে সা'দ কর্তৃক রচিত ( মৃত্যু: ২৩০ হি: - ৮৪৫ খ্রি:)। মাকতাল আল-হুসাইন - এটি রচনা করেন বালাজুরী (২৮৩ হি: - ৮৯২ খ্রি:)। মাকতাল আল-হুসাইন, এটি দিনাওয়ারী দ্বারা প্রণীত হয়েছিল। মাকতাল আল-হুসাইন, এই মাকতালটি ইবনে আথাম কর্তৃক রচিত (মৃত্যু : ৩১৪ হি : - ৯২৬-২৭ খ্রি:)। যে মাকতালগুলো এখন আর বিদ্যমান নেই : মাকতাল আল-হুসাইন - আবি মিখনাফ (মৃত্যু : ১৫৭ হি: - ৭৭৪ খ্রি.) দ্বারা লিখিত। মাকতাল আল-হুসাইন - এটি আবদুল্লাহ ইবনে মুহাম্মদ ইবনে আবিদ-দুনিয়া (মৃত্যু ২৮১ হিজরি) সংক্ষেপে আবিদ-দুনিয়া নামে যিনি পরিচিত, তারই রচিত । মাকতাল আল-হুসাইন - এর রচয়িতা ইয়াকুবি। যিনি কারবালার যুদ্ধ-এর উপর একটি সংক্ষিপ্ত রেফারেন্সে তার তারিখের বইয়ে উল্লেখ করেছেন যে, তিনি মাকতাল আল-হুসাইন নামে একটি পৃথক বইও লিখেছেন। মাকতাল আল-হুসাইন - এটি আবি আবদুল্লাহ মুহাম্মদ ইবনে জাকারিয়া আল-গালাবি (মৃত্যু ২৯৮ হি:) কর্তৃক লিখিত। মাকতাল আল-হুসাইন - আবি আবদুল্লাহ ইবনে মুহাম্মাদ ইবনে শাহানশাহ বাঘাভি বাগদাদি (মৃত্যু 317 হিজরি) তিনি মাকতাল আল-হুসাইন নামে আরও একটি বই লিখেছিলেন। লোহুফ হোসাইন ইবনে আলী কারবালার যুদ্ধ কারবালার যুদ্ধে হোসাইনের সেনাবাহিনীতে নিহতদের তালিকা Chase F. Robinson, Islamic Historiography (Cambridge University Press, 2003), p. 34. A Glance at the Sources on the Tragedy of ‘Àshêrà[স্থায়ীভাবে অকার্যকর সংযোগ] মাকতাল আল-হুসাইন-এর ইংরেজি অনুবাদ,কৃত : আবু মিখনাফ আবদুর রাজ্জাক আল-মুকাররাম রচিত মাকতাল আল-হুসাইন-এর ইংরেজি অনুবাদ নাফাসুল মাহমুন-এর ইংরেজি অনুবাদ কৃত:আব্বাস কুম্মি আল-হুসাইনের শাহাদাতের আরবি বিবরণ কৃত: আই.কে.এ হাওয়ারদ (এডিনবার্গ ইউনিভার্সিটি) শিয়া সংস্কৃতির ইতিহাসে এক নজর কৃত: রাসুল জা'ফারিয়ান সাফাভিদ যুগের ইতিহাস রচনা সাফাভিদ ও কাযারিদ যুগে মাকতাল রচনাবলি
চিরস্থায়ী স্টু

পারপেচুয়াল স্ট্যু অথবা চিরস্থায়ী স্ট্যু, যা হান্টারস পট বা হান্টারের স্টু নামেও পরিচিত, এটি এমন একটি পাত্র যার মধ্যে যে কোনো খাদ্যসামগ্রী রাখা হয় এবং রান্না করা হয়। এই পাত্রটিকে সবসময় কোনো না কোন খাদ্যবস্তুতে ভরে রাখার রীতি আছে। সঠিকভাবে রক্ষণাবেক্ষণ করলে এই জাতীয় খাবার কয়েক দশক বা তার বেশি সময় ধরে রান্না করা যেতে পারে। চিরস্থায়ী স্টুতে তৈরি খাবারগুলি সুগন্ধযুক্ত হিসাবে বর্ণনা করা হয়েছে কারণ উপাদানগুলি যেভাবে একত্রিত হয় তাতে খাবারের স্বাদ ও গন্ধ বর্ধিত হয়। আগস্ট ২০১৪ থেকে এপ্রিল ২০১৫ এর মধ্যে নিউ ইয়র্কের একটি রেস্তোরাঁ আট মাসেরও বেশি সময় ধরে একই চিরস্থায়ী স্টু (একটি মাস্টার স্টক ) থেকে ঝোল পরিবেশন করেছিল। একজন লেখক দাবি করেছিল যে, ১৫ শতক থেকে দ্বিতীয় বিশ্বযুদ্ধ পর্যন্ত পট-আউ-ফিউ- এর একটি ব্যাচ পার্পিগন্যানে স্থায়ী স্টু হিসাবে রক্ষণাবেক্ষণ করা হয়েছিল। তখন জার্মান দখলদারিত্বের কারণে স্টু তৈরির উপাদানগুলি শেষ হয়ে গিয়েছিল। কিছু দক্ষিণ ও পূর্ব এশিয়ার দেশে চিরস্থায়ী স্টুর ঐতিহ্যকে এখনও জীবিত রাখা হয়েছে। থাইল্যান্ডের ব্যাংককের ওয়াটানা পানিচ রেস্তোরাঁ ৪৮ বছর ধরে একই চিরস্থায়ী স্টু থেকে ঝোলের রক্ষণাবেক্ষণ অব্যাহত রেখেছে ( ২০২৩ -এর হিসেব অনুযায়ী) জাপানের খাদ্য শিল্প এখনও কিছু ঐতিহ্যবাহী খাবারে চিরস্থায়ী স্টু রক্ষন করে রাখে, উদাহরণস্বরূপ রামেন[তথ্যসূত্র প্রয়োজন] এবং ওডেন। ওটাফুকু, জাপানের প্রাচীনতম ওডেন রেস্তোরাঁগুলির মধ্যে একটি, ১৯৪৫ সাল থেকে প্রতিদিন একই চিরস্থায়ী স্টু -এর ঝোল গরম করে রক্ষন করছে। একটি চিরস্থায়ী স্টুতে বিভিন্ন উপাদান ব্যবহার করা যেতে পারে। যেমন মূল শাকসবজি এবং কন্দ ( পেঁয়াজ, গাজর, রসুন, পার্সনিপ, শালগম, ইত্যাদি) এবং বিভিন্ন মাংস। এই সকল উপাদানের সমাবেশে চিরস্থায়ী স্টু প্রস্তুত করা হয়। Slabbert, Joan (২০০৫)। Bwana Kakuli। Trafford Publishing। পৃষ্ঠা 76–77। আইএসবিএন 1412061563।  Fitzpatrick, Sir Percy (১৯০৭)। Jock of the Bushveld। Longmans, Green and Company। পৃষ্ঠা 79–80।  "Perpetual stew"। Times Daily। মে ৩, ২০১৩। সংগ্রহের তারিখ ৩০ মার্চ ২০১৪।  Kravitz, Melissa (২৬ জানুয়ারি ২০১৫)। "It's alive! Chef David Santos' stew never stops evolving at Luoro"। AM New York। ৫ ফেব্রুয়ারি ২০১৫ তারিখে মূল থেকে আর্কাইভ করা। সংগ্রহের তারিখ ২৩ অক্টোবর ২০১৫।  Sterling, Justine (২৮ জানুয়ারি ২০১৫)। "Why You Shouldn't Be Terrified of This Never-Ending Stew"। সংগ্রহের তারিখ ১৯ সেপ্টেম্বর ২০১৮।  Prager, Arthur (১৯৮১)। "From, A Pot-Au-Feu, Many Happy Returns"। New York Times।  Mastbaum, Blair (২০২২-১২-১৫)। "The 'Perpetual Broths' That Simmer For Decades"। Atlas Obscura (ইংরেজি ভাষায়)। সংগ্রহের তারিখ ২০২২-১২-২২।  GreatBigStory (১৯ জুলাই ২০১৯)। "This Soup Has Been Simmering for 45 Years"। YouTube। সংগ্রহের তারিখ ১৭ আগস্ট ২০২০।  Mishan, Ligaya (অক্টোবর ২০, ২০১৭)। "The Novel Taste of Old Food"। New York Times। সংগ্রহের তারিখ ডিসেম্বর ১১, ২০২২।
উখাইদির দুর্গ

উখাইদির দুর্গ ( আরবি: حصن الأخيضر ) বা উখাইদিরের আব্বাসীয় প্রাসাদ ইরাকের কারবালা থেকে প্রায় ৫০ কিমি দক্ষিণে অবস্থিত। এটি একটি অনন্য প্রতিরক্ষামূলক শৈলীসহ ৭৭৫ খ্রিস্টাব্দে নির্মিত একটি বড় আয়তাকার দুর্গ। এটি আব্বাসীয় খলিফা আস-সাফফাহর ভাগ্নে ইসা ইবনে মুসা দ্বারা নির্মিত। উখাইদিরের আঙ্গিনা, বাসস্থান এবং মসজিদের কাঠামোতে আব্বাসীয় স্থাপত্যের উদ্ভাবনের প্রতিনিধিত্ব করে। উখাইদিরে খননকাজ ২০ শতকের গোড়ার দিকে গার্ট্রুড বেল দ্বারা পরিচালিত হয়েছিল, যিনি ধ্বংসাবশেষ নিয়ে প্রথম বড় প্রতিবেদন লিখেছিলেন। আতশান এবং মুজদাহ এর মতো আঞ্চলিক বাণিজ্য রুটে উখাইদির ছিল একটি গুরুত্বপূর্ণ। কমপ্লেক্সে একটি প্রাথমিক হল, একটি বড় ইওয়ান, একটি অভ্যর্থনা হল এবং ভৃত্যদের কোয়ার্টার রয়েছে। দুর্গটি ইরাকের আব্বাসীয় স্থাপত্যের উদাহরণ দেয় "রাজবংশের স্বৈরাচারী এবং আনন্দ-প্রেমময় চরিত্র" এর বিশাল আকারের কিন্তু সঙ্কুচিত বাসস্থানে প্রদর্শন করে। বর্তমান নামটি বনু উখাইদিরের ইসমাইল ইবনে ইউসুফ উখাইদিরের সাথে সম্পর্কিত হতে পারে যিনি আব্বাসীয়দের বিরুদ্ধে বিদ্রোহ শুরু করেছিলেন, পরে তিনি কারমাতিয়ানদের সমর্থনে কুফার গভর্নর হন। এই স্থাপনাটি ২০০০ সালের ৭ জুলাই ইউনেস্কোর বিশ্ব ঐতিহ্যের তালিকার সাংস্কৃতিক বিভাগে যোগ করা হয়েছিল। Creswell, Keppel Archibald Cameron (১৯৫৮)। A short account of early Muslim Architecture। Penguin Books। পৃষ্ঠা 201–203।  "Stepping back 1,300 years into Iraq's Ukhaidir palace - Al-Monitor: The Pulse of the Middle East"।  Bell, Gertrude (১৯১৪)। Palace and Mosque at Ukhaidir: A Study in Early Mohammadan Architecture। Clarendon Press।  The Fortress of Al-Ukhaidar - UNESCO World Heritage Centre Hillenbrand (1999). Houtsma, M. Th. (১৯৯৩)। E.J. Brill's first encyclopaedia of Islam, 1913-1936। Leiden ; New York : E.J. Brill। পৃষ্ঠা 994। আইএসবিএন 9004097961।  হিলেনব্র্যান্ড, আর (১৯৯৯), ইসলামিক আর্ট অ্যান্ড আর্কিটেকচার, টেমস এবং হাডসন, ১৯৯৯।আইএসবিএন ০-৫০০-২০৩০৫-৯।
মোম্বার

মোম্বার ( আরবি ভাষায়: ممبار) বা ভেড়া ফাওয়ারেঘ ( আরবী ভাষায়: فوارغ) হল এক ধরনের আরব সসেজ খাবার যা বিশেষ করে মিশরে জনপ্রিয়। সিরিয়া, আলজেরিয়া, তিউনিসিয়া, এবং লিবিয়াতেও এই খাবারের চল আছে । ভেড়ার আবরনে চাল এবং মাংসের মিশ্রণ ভরে গভীর ভাজা করে এটি তৈরি করা হয়। মোম্বার আরবীয় ও মধ্য এশিয়ার দেশগুলিতে বিশেষ জনপ্রিয়। মোম্বার প্রস্তুতির প্রধান উপাদান হল গরুর সসেজ মাংস, চাল, টমেটো, পেঁয়াজ, রসুন, ধনে, তেল এবং মশলা । সিরিয়ায় মিশরীয় মোম্বার সমতুল্য রান্না হল কুবাওয়াত। লেবানন এবং ফিলিস্তিনে মোম্বার পালসিন ফাওয়ারেগ নামে পরিচিত। লিবিয়ায় এটি উস্বান নামেও পরিচিত। উত্তর আফ্রিকার রন্ধনপ্রণালীতে মাংসের সসেজ মার্গুয়েজ নামে পরচিত। এটি সাধারণত ভাত ছাড়া সসেজ। মোম্বারের বিভিন্ন প্রকার রয়েছে। ব্যবহৃত ভেষজ এবং মশলার পরিবর্তন করে এই বিবিধ প্রকার মোম্বারের উৎপত্তি হয়েছে। তবে সাধারণত লাল মরিচ, কালো মরিচ, হলুদ এবং দারুচিনি, সেইসাথে শুকনো পুদিনা, পার্সলে এবং ডিল হল এই রান্নার মূল উপাদান। এই উপাদানগুলি বসন্ত পেঁয়াজ, টমেটো, উদ্ভিজ্জ তেল এবং চালের সাথে যোগ করে মেশানো হয়। প্রস্তুত মিশ্রণটি ভেড়ার অন্ত্রে বা বাণিজ্যিক সসেজের ভেতর ভরা হয় এবং তারপর সসেজের প্রান্তে সুতো দিয়ে বেঁধে দেওয়া হয়। সসেজগুলি একটি পাত্রে এক ঘন্টার জন্য রান্না করা হয় এবং তারপর একটি ফ্রাইং প্যান বা চুলায় বাদামি বর্ন না হওয়া অব্ধি ভাজা করা হয়। "Mombar Mahshy (Stuffed Beef Sausage)"। touregypt.net।  ""الممبار" على الطريقة المصرية"। youm7.com। সংগ্রহের তারিখ ২৬ সেপ্টেম্বর ২০১৩।  "Stuffed sheep sausages (Fawaregh)"। tasteofbeirut.com। ১৭ ডিসেম্বর ২০১১।  "Merguez (A Tunisian sausage)"। cooking.nytimes.com।  "Libyan Food: Cuisine and Recipes"। libya-watanona.com। ৪ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ২৫ মার্চ ২০২৩।  "Spices of the Egyptian cuisine"। nilevalley.nl। ১৬ জুলাই ২০১৭ তারিখে মূল থেকে আর্কাইভ করা। সংগ্রহের তারিখ ৭ ডিসেম্বর ২০০৯।
সাকেরপাড়া

শঙ্করপালি, সাকেরপাড়া, শক্করপাড়া, মুরালি, খুরমা, লাকদি মিঠাই বা শুধু মিঠাই হল একটি ভারতীয় মিষ্টি খাবার । এই শব্দটি ব্যুৎপত্তিগতভাবে ফার্সি শেখারপারেহ থেকে উদ্ভূত। শঙ্করপালি পশ্চিম ভারতে, বিশেষ করে উত্তর ভারতের উত্তর প্রদেশে জনপ্রিয়। খুরমা বা লাকথো নামে পরিচিত এর উত্তর ভারতীয় রূপটি বিহার, ঝাড়খণ্ড এবং পূর্ব উত্তর প্রদেশের মতো রাজ্যেও জনপ্রিয়। এটি ফিজি, গায়ানা, এবং ত্রিনিদাদ ও টোবাগো, পাশাপাশি উত্তর আমেরিকা, যুক্তরাজ্য, অস্ট্রেলিয়া এবং নিউজিল্যান্ডের তাদের নিজ নিজ প্রবাসীদের মধ্যেও একটি জনপ্রিয় মিষ্টি। এটি ঐতিহ্যগতভাবে দীপাবলিতে একটি মিস্টি খাবার হিসাবে উপভোগ করা হয়। এটি কার্বোহাইড্রেট সমৃদ্ধ ও শক্তির উত্স। এটি কীভাবে তৈরি করা হয় তার উপর নির্ভর করে এটি মিষ্টি, টক বা মশলাদার হতে পারে। শঙ্করপালি বা সাকেরপাড়া চিনি, ঘি, ময়দা এবং সুজি দিয়ে তৈরি করা হয়। সমস্ত উপাদান দিয়ে একটি মাখা তৈরি করা হয় এবং সেটিকে রুটির আকারে বেলা হয়। তারপর হাতের সাহায্যে চারকোনা আকারের ছোট ছোট অংশে কাটা হয়, যা ঘি বা মাখনে গভীর ভাজা হয়। এই রান্না প্রস্তুত করতে প্রথমে দুধ গরম করে গরম দুধে চিনি দ্রবীভূত করতে হয়। তারপর ঘি ও লবণ দিয়ে ভালো করে মেশাতে হয়। এই মিশ্রণটি আগুন থেকে সরিয়ে মিশ্রণে ময়দা এবং অল্প ভাজা রাভা যোগ করতে হয়। ময়দা মেখে এবং ২-৩ ঘন্টা রেখে দিতে হয়। এরপর চাপাতির আকারে ময়দা বেলতে হয় এবং বেলা রুটি থেকে চারকোনা আকৃতির শঙ্করপালি কেটে নিতে হয়। এরপর যতক্ষণ না শঙ্করপালি বাদামী রঙ ধারন করে ততক্ষণ পর্যন্ত ঘি দিয়ে ভাজতে হয়। এটি ভারতের মহারাষ্ট্রীয়, গুজরাটি এবং কান্নাডিগা সম্প্রদায়ের মধ্যে একটি জনপ্রিয় জলখাবার এবং এটি দীর্ঘ সময় ধরে সংরক্ষণ করা যায়। এটি মিস্টির দোকানে ব্যাপকভাবে পাওয়া যায়। লোকেরা সাধারণত শঙ্করপালি কেনে এবং শুধুমাত্র দীপাবলির সময় বাড়িতে এটি তৈরি করে। এটি মহিলাদের জন্য একটি জীবিকার উতস। তারা সারা বছর এই মিস্টি বানায় এবং উতসবের সময় বাজারে বিক্রি করে। গুজরাটি : শক্করপাড়া (શક્કરપારા) মারাঠি : শঙ্করপালি (शंकरपाली) কন্নড় : শঙ্করাপালি/শঙ্করাপোলি (ಶಂಕರಪಾಳಿ/ಶಂಕರಪೋಳಿ) বাংলা : সাকেরপাড়া হিন্দি-উর্দু : শাকারপাড়ে/খুরমা (শুক্র পারে/شکر پارے)/(खुरमा/खरमा) নেপালি : খুরমা (खुर्मा) ফিজি হিন্দি : লাকদি মিঠাই (लकड़ी मिठाई) গায়ানিজ হিন্দুস্তানি : মিঠাই (مٹھائی/مٹھائی) ত্রিনিদাদীয় হিন্দুস্তানি : খুরমা (খুরমা/খ্রমা) Sacharoff, Shanta (১৯৯৬)। Flavors of India: Vegetarian Indian Cuisine। Book Publishing Company। পৃষ্ঠা 192। আইএসবিএন 9781570679650।  "Thekua to Parwal Ki Mithai: 11 Must-Try Sweet Delicacies from Bihar"।  "Lakdi Mithai - Fiji Indian Recipe"। ৫ ডিসেম্বর ২০১৬। ২৫ মার্চ ২০২৩ তারিখে মূল থেকে আর্কাইভ করা। সংগ্রহের তারিখ ২৫ মার্চ ২০২৩।  "Kurma (Crunchy Mithai)"। ১২ নভেম্বর ২০১২।  "A Crunchy, Flaky Kurma"। ২০ সেপ্টেম্বর ২০০৮।  "shankarpali recipe, shankar paali recipe, shankar pali, cooking shankar pali, making shankar pali, cook shankar pali, shankar pali preparation, preparing shankar pali, 0 calorie shankar pali, fat free shankar pali, sugar free shankar pali, zero calories shankar pali, nutrition"। www.mysweetsguide.com। ২২ অক্টোবর ২০১৮ তারিখে মূল থেকে আর্কাইভ করা। সংগ্রহের তারিখ ২৫ মার্চ ২০২৩।
নওহা মুনীর দিহান

নওহা মুনীর দিহান একজন বাংলাদেশী অভিনেত্রী। হুমায়ূন আহমেদের স্বল্পদৈর্ঘ্য চলচ্চিত্র তাহারা এবং ধারাবাহিক নাটক নক্ষত্রের রাত দিয়ে তার টেলিভিশনে অভিষেক ঘটে। তিনি বিকল পাখির গান টিভি নাটকে অভিনয় করে সেরা টিভি অভিনেত্রী বিভাগে মেরিল-প্রথম আলো সমালোচক পুরস্কার লাভ করেন। তিনি শ্রাবণ মেঘের দিন, চার সতীনের ঘর, দর্পন বিসর্জন, ভয়ংকর সুন্দর চলচ্চিত্রে অভিনয় করেন। দিহান ময়মনসিংহ জেলায় জন্মগ্রহণ করেন। তার পিতা এইচএম মনিরুজ্জামান আনন্দ মোহন কলেজের অধ্যক্ষ ছিলেন। তার বড় বোন তনিক মুনির মার্কিন দূতাবাসে এবং ছোট বোন তানিশা মুনির চ্যানেল আইয়ে কর্মরত আছেন। দিহান ময়মনসিংহের আনন্দ মোহন কলেজে পড়াশোনা করেন। দিহান আনন্দ মোহন কলেজে পড়াকালীন এটি সুইস সরকারের জন্য নির্মিত হুমায়ূন আহমেদের স্বল্পদৈর্ঘ্য চলচ্চিত্র তাহারা-য় অভিনয়ের মধ্য দিয়ে বিনোদন জগতে প্রবেশ করেন। হুমায়ূন আহমেদের নক্ষত্রের রাত টেলিভিশন ধারাবাহিক দিয়ে তার টেলিভিশনে আগমন ঘটে। তার অভিনীত প্রথম চলচ্চিত্র হুমায়ূন আহমেদের শ্রাবণ মেঘের দিন। দিহান বিকল পাখির গান টিভি নাটকে অভিনয় করে সেরা টিভি অভিনেত্রী বিভাগে মেরিল-প্রথম আলো সমালোচক পুরস্কার লাভ করেন। তিনি ২০১৫ সালে মাতিয়া বানু শুকু পরিচালিত পুথির মালা টিভি নাটকে অভিনয় করেন। এছাড়া তাকে আরটিভির হাস্যরসাত্মক ধারাবাহিক অলসপুর এবং এটিএন বাংলার প্রজ্ঞা পারমিতা ধারাবাহিক নাটকে দেখা যায়। ২০১৬ সাল থেকে রুলিন রহমানের বাড়ি নম্বর সাত রোড নম্বর তেরো ধারাবাহিক নাটকে ইন্তেখাব দিনার, আবুল হায়াত ও আফরোজা বানুর সাথে অভিনয় করেন। তিনি অনিমেষ আইচের ভয়ংকর সুন্দর চলচ্চিত্রে বাড়িওয়ালি ঝুমুর চরিত্রে অভিনয় করেন। শ্রাবণ মেঘের দিন চার সতীনের ঘর নাচোলের রানী দর্পন বিসর্জন ভয়ংকর সুন্দর পেয়ারার সুবাস নক্ষত্রের রাত উড়ে যায় বকপক্ষী বিকল পাখির গান মোহর শেখ প্রজ্ঞা পারমিতা অলসপুর বাড়ি নাম্বার ৭ রোড নাম্বার ১৩ ২০১০: সেরা টিভি অভিনেত্রী বিভাগে মেরিল-প্রথম আলো সমালোচক পুরস্কার - বিকল পাখির গান "Meril Prothom Alo Awards 2009"। দ্য ডেইলি স্টার। ১৬ এপ্রিল ২০১০। সংগ্রহের তারিখ ২৩ মার্চ ২০২৩।  বুলবন, শেখ আরিফ (১১ ডিসেম্বর ২০১৫)। "Dihan`s new serial after long break"। দ্য ডেইলি নিউ নেশন (ইংরেজি ভাষায়)। ২৫ মার্চ ২০২৩ তারিখে মূল থেকে আর্কাইভ করা। সংগ্রহের তারিখ ২৩ মার্চ ২০২৩।  আলম, জাহাঙ্গীর (১১ এপ্রিল ২০১০)। "Meril Prothom Alo Awards"। দ্য ডেইলি স্টার (ইংরেজি ভাষায়)। সংগ্রহের তারিখ ২৫ মার্চ ২০২৩।  "চঞ্চলা দিহান"। দ্যরিপোর্ট২৪.কম। ২৪ মে ২০১৫। সংগ্রহের তারিখ ২৩ মার্চ ২০২৩।  মোমেন, একরামুল (৭ জানুয়ারি ২০১৬)। "শীত ভোরের শিশির"। দৈনিক সমকাল। ২৫ মার্চ ২০২৩ তারিখে মূল থেকে আর্কাইভ করা। সংগ্রহের তারিখ ২৩ মার্চ ২০২৩।  "Dihan starts working for new drama serial"। দি ইন্ডিপেন্ডেন্ট। ১১ ডিসেম্বর ২০১৫। সংগ্রহের তারিখ ২৩ মার্চ ২০২৩।  "তৃতীয় চলচ্চিত্রে দিহান"। দৈনিক জনকণ্ঠ। ১১ মে ২০১৫। সংগ্রহের তারিখ ২৩ মার্চ ২০২৩।  ইন্টারনেট মুভি ডেটাবেজে নওহা মুনীর দিহান (ইংরেজি) টেমপ্লেট:মেরিল-প্রথম আলো সমালোচক পুরস্কার সেরা টিভি অভিনেত্রী